જે થયું એ ખોટુ હતું કે સાચું થયું એ વિચારવાને બદલે હવે સ્વિકારી લે કે આપણે સાથે રહેવા સર્જાયેલા નહોતા. મેં તરત સ્વિકારી લીધું કે નહી ? આપણા બ્રેક-અપ પછી, કદાચ છ મહિનામાં જ મારા મેરેજ થઇ ગયા હતા. અને આજે એ બ્રેક-અપને કેટલા વર્ષો થયા ? ચાર કે પાંચ ? મને તો એ પણ યાદ નથી. (તેં તો વર્ષો, મહિનાઓ, દિવસો અને કલાકો પણ ગણીને રાખ્યા હશે, આઇ નો) તું બાકીની બધી બાબતોમાં આટલો આગળ વધી ગયો છે, તો પછી આ એક જ વાતમાં આટલો પાછળ કેમ રહી ગયો ? મને ખબર છે, તું નહી સ્વિકારે કે એ તારી ભુલ છે. એમાં પણ તને મારો જ વાંક દેખાશે.